Blaha, Ľuboš, podpredseda NR SR (2024-06-19):
Ďakujem pekne, pán minister. Chce sa vyjadriť k rozprave spravodajca? Nie je tomu tak, takže prerušujem rokovanie o tomto bode programu. Teraz by sme mali pokračovať druhým čítaním o návrhu skupiny poslancov na vydanie zákona, ktorým sa mení a dopĺňa zákon č. 516/2008 o audiovizuálnom fonde, ale predkladateľ pán poslanec Roman Michelko ma informoval, že necháva prepadnúť tento bod na koniec schôdze. Ďalším bodom programu je návrh vlády na skrátené legislatívne konanie o vládnom návrhu ústavného zákona o ochrane pred útokmi chráneného živočícha. Pán podpredseda vlády a minister životného prostredia Tomáš Taraba nie je prítomný, takže prepadáva. (Reakcie z pléna.) Teraz by sme išli na návrh Výboru Národnej rady Slovenskej republiky pre nezlučiteľnosť funkcií na schválenie rozhodnutia Výboru Národnej rady Slovenskej republiky pre nezlučiteľnosť funkcií č. VP/108/22/K/SVF zo dňa 20. septembra 2022, ktorým vyslovil stratu verejnej funkcie verejnému funkcionárovi Ing. Petrovi Dratvovi, členovi Rady Slovenského pozemkového fondu. Návrh má tlač 126, poprosím predsedníčku výboru pre nezlučiteľnosť funkcií poslankyňu Veroniku Remišovú, ktorá tu ale nie je prítomná, takže prepadáva. To platí aj pre ďalší bod, ktorým je tlač 128, pani poslankyňa Veronika Remišová tu nie je, takže prepadáva. Nasledujúcim bodom programu je prvé čítanie o návrhu poslancov Jany Hanuliakovej, Veroniky Veslárovej, Marka (Mareka, pozn. red.) Lackoviča, Richarda Dubovického na vydanie zákona, ktorým sa dopĺňa zákon č. 369/1990 o obecnom zriadení v znení neskorších predpisov. Návrh zákona má parlamentnú tlač 327, návrh na jeho pridelenie na prerokovanie výborom je v rozhodnutí č. 318. Dávam slovo poslankyni Jane Hanuliakovej, aby návrh zákona uviedla. Nie je prítomná, takže prepadáva. Pani poslankyňa Veronika Veslárová tu je? Aby som to nemusel celé čítať. Čiže ďalší bod, tlač 330 takisto prepadáva. 331, takisto od pani poslankyne Veroniky Veslárovej, prepadáva. Teraz máme tlač 337, pani poslankyňa Simona Petrík nie je prítomná, takže prepadáva. Tlač 338, pani poslankyňa Beáta Jurík tu je? A chcete to uviesť? Asi hej, hej? Inak by prepadlo, presne. (Reakcia z pléna: „Ktorá to je, prosím vás?" ) Takže prechádzame k prvému čítaniu o návrhu poslancov Beáty Jurík a Dávida Deja na vydanie zákona, ktorým sa mení a dopĺňa zákon č. 311/2001 Z. z. Zákonník práce v znení neskorších predpisov a ktorým sa dopĺňa niektoré zákony. Návrh zákona má parlamentnú tlač 338, návrh na jeho pridelenie na prerokovanie výborom je v rozhodnutí č. 338. Dávam slovo poslankyni Beáte Jurík, aby návrh zákona uviedla. Nech sa páči, pani poslankyňa. (Reakcie z pléna.) Spravodajca je pani poslankyňa Anežka Škopová. Tak sme zase skončili? Takže prepadne. Či, keby ste zohnali niekoho z toho výboru, ale predpokladám, že to nebude také jednoduché. (Reakcie z pléna.) Prepadáva na koniec schôdze, nemáme tu spravodajkyňu. (Ruch v sále.) Pristúpime k prvému čítaniu o návrhu poslancov Anny Záborskej a Richarda Vašečku, ale predkladateľ pani poslankyňa Záborská tu takisto nie je, prepadáva. To platí aj o parlamentnej tlači 46, takisto pani poslankyňa Anna Záborská nie je prítomná, prepadáva. Tlač č. 73 je pán poslanec Igor Matovič, takisto ho tu nevidím, prepadáva. Tlač č. 75 je pán poslanec Július Jakab, nevidím ho tu, prepadáva. Tlač č. 169, pani poslankyňa Anežka Škopová tu nie je, nie je, že? Prepadáva. Opäť tlač 174, pán poslanec Igor Matovič. Nie je prítomný, prepadáva. Tlač č. 235, pán poslanec Richard Vašečka. Nie je prítomný, prepadáva. Tlač č. 259, pán poslanec Igor Matovič, nie je prítomný, prepadá. Tlač č. 253 pán poslanec Michal Šipoš. Nie je prítomným prepadáva. Tlač č. 287, pán poslanec Igor Matovič, nie je prítomný, prepadáva. To platí aj o tlači 296, takisto je predkladateľ pán poslanec Igor Matovič, prepadáva. A tlač č. 335, predkladateľ pán poslanec Július Jakab takisto nie je prítomný, prepadáva. A ďalej mi už kancelária nepripravila ďalšie materiály, takže vyhlasujem päťminútovú prestávku, aby sme sa prípadne pohli ďalej. Ďakujem pekne. (Prestávka.)